title: 86/6/EEZ: Odluka Vijeća od 20. siječnja 1986. o prihvaćanju, u ime Zajednice, preporuke Vijeća za carinsku suradnju od 16. lipnja 1982. o izradi robnih deklaracija pomoću računala ili drugih automatskih pisača

text:
               02/Sv. 021

               HR

               Službeni list Europske unije

               14

         31986D0006

               L 018/39

               SLUŽBENI LIST EUROPSKE UNIJE

               20.01.1986.

      ODLUKA VIJEĆA

   od 20. siječnja 1986.
   o prihvaćanju, u ime Zajednice, preporuke Vijeća za carinsku suradnju od 16. lipnja 1982. o izradi robnih deklaracija pomoću računala ili drugih automatskih pisača
   (86/6/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir prijedlog Komisije,
   budući da se ovime u ime Zajednice usvaja te odmah stupa na snagu preporuka Vijeća za carinsku suradnju od 16. lipnja 1982. o izradi robnih deklaracija pomoću računala ili drugih automatskih pisača,
   ODLUČILO JE:
   Članak 1.
   Ovime se u ime Zajednice usvaja te odmah stupa na snagu preporuka Vijeća za carinsku suradnju od 16. lipnja 1982. o izradi carinskih deklaracija pomoću računala ili drugih automatskih pisača.
   Tekst preporuke priložen je ovoj Odluci.
   Članak 2.
   Ovime se predsjednik Vijeća ovlašćuje da odredi osobu koja je dužna obavijestiti Glavnog tajnika Vijeća za carinsku suradnju da je Zajednica usvojila preporuku iz članka 1. s trenutnim učinkom.

      Sastavljeno u Bruxellesu 20. siječnja 1986.

            Za Vijeće

            Predsjednik

         G. BRAKS

      PREPORUKA VIJEĆA ZA CARINSKU SURADNJU OD

   16. lipnja 1982.
   o izradi robnih deklaracija pomoću računala ili drugih automatskih pisača
   VIJEĆE ZA CARINSKU SURADNJU,
   Želeći olakšati obavljanje formalnosti pri međunarodnoj trgovini, omogućujući tako osobama koje podnose deklaracije da na najbolji mogući način koriste moderne metode izrade dokumenata za međunarodnu trgovinu,
   Uzimajući u obzir da automatske tehnike obrade podatka omogućavaju osobama koje podnose deklaracije izradu robnih deklaracija, pomoću računala ili drugih automatskih pisača na unaprijed odštampanim obrascima ili na praznom papiru, u skladu sa službenim modelom kojega zahtijevaju carinska ili druga službena tijela,
   Preporučujući da zemlje, bez obzira jesu li ili nisu članice Vijeća, carinskih ili ekonomskih unija trebaju ovlastiti osobe koje podnose deklaraciju, u skladu s uvjetima koje su zadala carinska ili druga službena tijela, da izrade robne deklaracije pomoću računala ili drugih automatskih pisača na unaprijed štampanim obrascima ili na praznom papiru. Takvo odobrenje može biti podložno, posebice, uvjetima da deklaracije napravljene na taj način trebaju biti u sladu sa službenim modelom kojeg zahtijevaju carinska ili druga službena tijela.
   Zahtijevajući da zemlje, bez obzira jesu ili nisu članice Vijeća, carinskih ili ekonomskih unija koje prihvaćaju ovu preporuku, obavijeste Glavnog tajnika o prihvaćanju, te o datumu nakon kojega će početi primjenjivati preporuku, kao i o uvjetima njene primjene. Glavni tajnik će proslijediti te informacije carinskim administrativnim tijelima svih zemalja članica. Također će to poslati i carinskim administrativnim tijelima zemalja koje nisu članice te svim carinskim i ekonomskom unijama koje su prihvatile ovu preporuku.


title: 2011/831/EU: Odluka Vijeća od 1. prosinca 2011. o praktičnim i postupovnim pravilima Vijeća za imenovanje četiriju članova europskog odbora za djelovanje Europske unije za oznaku europske baštine

text:
01/Sv. 16                HR                               Službeni list Europske unije                                                   291
32011D0831
14.12.2011.                                           SLUŽBENI LIST EUROPSKE UNIJE                                                 L 330/23
                                                              ODLUKA VIJEĆA
                                                            od 1. prosinca 2011.
                o praktičnim i postupovnim pravilima Vijeća za imenovanje četiriju članova europskog odbora za
                                         djelovanje Europske unije za oznaku europske baštine
                                                                (2011/831/EU)
VIJEĆE EUROPSKE UNIJE,                                                      DONIJELO JE OVU ODLUKU:
uzimajući u obzir Ugovor o funkcioniranju Europske unije,                                                Članak 1.
                                                                            Vijeće odlučuje o imenovanju četiriju članova europskog odbora
uzimajući u obzir Odluku br. 1194/2011/EU Europskog parla
                                                                            u skladu s praktičnim i postupovnim pravilima utvrđenim u
menta i Vijeća od 16. studenoga 2011. o uspostavljanju djelo
                                                                            članku 2.
vanja Europske unije za oznaku europske baštine (1), a posebno
njezin članak 8.,
                                                                                Članak 2.
budući da:
                                                                            1.    Države članice pozivaju se da prijave kandidate za članove
                                                                            europskog odbora. Sudjelovanje država članica u postupku je
(1)     Članak 8. Odluke br. 1194/2011/EU predviđa da se treba              dobrovoljno. Svaka država članica ima pravo prijaviti samo
        osnovati europski odbor neovisnih stručnjaka („europski             jednog kandidata. Kako bi se osigurala uravnotežena geografska
        odbor”) i da se odbor treba sastojati od 13 članova koje            zastupljenost, države članice koje imaju stručnjake koje je
        imenuju europske institucije i tijela, četiri od kojih              imenovalo Vijeće za prethodni mandat isključene su iz sudjelo
        imenuje Vijeće za trogodišnje razdoblje.                            vanja.
(2)     Svaka institucija i tijelo trebali bi nastojati osigurati da        2.    Prijave su u pisanom obliku i jasno pokazuju da je odre
        kompetencije članova europskog odbora koje oni                      đeni kandidat neovisni stručnjak sa značajnim iskustvom i struč
        imenuju budu što više komplementarne.                               nošću u područjima relevantnim za ciljeve djelovanja i da se
                                                                            zalaže za rad u europskom odboru, u skladu sa zahtjevima
(3)     U vrijeme prijave kandidata za članove europskog                    utvrđenim u dijelu 1. Priloga. Te prijave također moraju sadr
        odbora, države članice koje već imaju jednog ili više               žavati potpisanu izjavu kao što je navedeno u dijelu 2. Priloga.
        stručnjaka u tom odboru koje su imenovali druga insti
        tucija ili tijelo, a ne Vijeće, potiču se da uzmu u obzir
        povećanje geografske i spolne ravnoteže unutar europ               3.    Prijave određuju, za svakog kandidata, jednu glavnu kate
        skog odbora prilikom odlučivanja o njihovom sudjelo                goriju stručnosti, koja je jedna od sljedećih:
        vanju u postupku.
                                                                            — europska povijest i kultura,
(4)     Primjereno je da Vijeće odluči o praktičnim i postupo
        vnim pravilima za imenovanje svojih četiriju članova
        europskog odbora.                                                   — obrazovanje i mladi,
(5)     Ta pravila trebala bi biti pravična, jednostavna za
        provedbu, nediskriminirajuća, transparentna i trebala bi            — kulturni menadžment, uključujući baštinu,
        nastojati osigurati da članovi imenovani u europski
        odbor propisno ispunjavaju svoje obveze.
                                                                            — komunikacija i turizam.
(6)     Ova bi se pravila trebala prilagoditi, ako je potrebno, s
        obzirom na rezultate ocjena mjere za oznaku europske                4.    Izvlači se ždrijeb organiziran od prijava koje je potvrdilo
        baštine kako je predviđeno u članku 18. Odluke                      nadležno pripremno tijelo Vijeća s ciljem odabira jednog kandi
        br. 1194/2011/EU,                                                   data u svakoj od četiri kategorije navedene u stavku 3. Prvo ime
                                                                            koje se izvuče za svaku kategoriju smatra se odabranim. Ovaj
(1) SL L 303, 22.11.2011., str. 1.                                          izbor naknadno odobrava Vijeće.
 ---pagebreak--- 292                  HR                                   Službeni list Europske unije                                               01/Sv. 16
5.    Ako nema kandidata u jednoj kategoriji ili više njih, jedan                                       Članak 3.
kandidat ili više dodatnih kandidata izvlače se iz kategorija u
kojima se nalazi najviše kandidata. Ako postoji samo jedan                  Ova Odluka stupa na snagu na dan objave u Službenom listu
kandidat u određenoj kategoriji, smatra se da je taj kandidat               Europske unije.
odabran bez izvlačenja.
                                                                            Sastavljeno u Bruxellesu 1. prosinca 2011.
6.    Ako član europskog odbora nije u mogućnosti ispuniti
svoj mandat, država članica koja je imenovala tog člana                                                             Za Vijeće
imenuje zamjenu čim je prije moguće. To imenovanje mora
ispunjavati zahtjeve utvrđene u dijelovima 1. i 2. Priloga i                                                       Predsjednik
primjenjuje se za preostali dio mandata tog člana.                                                           W. KOSINIAK-KAMYSZ
                                                                    PRILOG
                                       POPIS ZAHTJEVA KOJE TREBAJU ISPUNJAVATI KANDIDATI
                                                                     DIO 1.
              SVAKA PISANA PRIJAVA SADRŽAVA:
              — opis obrazovanja kandidata, radno iskustvo i izvanredna postignuća relevantna za ciljeve djelovanja i kriterije koje
                 moraju zadovoljiti lokacije,
              — izbor pojedine kategorije stručnosti uz priloženo objašnjenje tog izbora.
                                                                     DIO 2.
              SVAKA PRIJAVA SADRŽAVA SLJEDEĆU PISANU IZJAVU:
                „Upoznat(a) sam:
                — s dužnostima koje položaj podrazumijeva i u mogućnosti sam posvetiti odgovarajući broj radnih dana godišnje za
                   rad u europskom odboru,
                — da članstvo u europskom odboru nije počasna funkcija i da mi Komisija isplaćuje naknadu za ovaj posao kao i
                   putne troškove i troškove smještaja,
                — da dužnosti zahtijevaju neovisnost i da ću morati potpisati izjavu svake godine kojom se potvrđuje da nisam u
                   stvarnom ili potencijalnom sukobu interesa, u skladu s člankom 8. stavkom 5. Odluke br. 1194/2011/EU.”


title: Odluka (EU) 2017/741 Europskog parlamenta i Vijeća od 5. travnja 2017. o mobilizaciji Fonda solidarnosti Europske unije radi pružanja pomoći Ujedinjenoj Kraljevini, Cipru i Portugalu

text:
               28.4.2017

               HR

               Službeni list Europske unije

               L 111/6

         ODLUKA (EU) 2017/741 EUROPSKOG PARLAMENTA I VIJEĆA
   od 5. travnja 2017.
   o mobilizaciji Fonda solidarnosti Europske unije radi pružanja pomoći Ujedinjenoj Kraljevini, Cipru i Portugalu
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije (1), a posebno njezin članak 4. stavak 3.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 11.,
   uzimajući u obzir prijedlog Europske komisije,
   budući da:

               (1)

               Fondom solidarnosti Europske unije („Fond”) Uniji se želi omogućiti da brzo, učinkovito i fleksibilno reagira na hitne situacije kako bi pokazala solidarnost sa stanovništvom regija pogođenih prirodnim katastrofama.

               (2)

               Sredstva fonda ne smiju prelaziti najveći godišnji iznos od 500 000 000 EUR (cijene iz 2011.), kako je utvrđeno člankom 10. Uredbe Vijeća (EU, Euratom) br. 1311/2013 (3).

               (3)

               Ujedinjena Kraljevina podnijela je dana 26. veljače 2016. zahtjev za mobilizaciju Fonda nakon što je 11 regija pogođeno poplavama u razdoblju od prosinca 2015. do siječnja 2016. Tijela Ujedinjene Kraljevine u zahtjevu su naglasila da je procjena štete nije potpuna i da su relevantni iznosi tek privremeni. Konačni zahtjev dovršen je 22. rujna 2016. godine.

               (4)

               Cipar je 5. rujna 2016. podnio zahtjev za mobilizaciju Fonda zbog posljedica jake suše u razdoblju nakon listopada 2015. i šumskih požara koji su izbili 18. i 19. lipnja 2016.

               (5)

               Portugal je 21. rujna 2016. podnio zahtjev za mobilizaciju Fonda nakon izbijanja šumskih požara na otoku Madeiri u razdoblju od 8. do 13. kolovoza 2016.

               (6)

               Zahtjevi Ujedinjene Kraljevine, Cipra i Portugala ispunjavaju uvjete za osiguravanje financijskog doprinosa iz Fonda kako su utvrđeni člankom 4. Uredbe (EZ) br. 2012/2002.

               (7)

               Stoga bi trebalo mobilizirati sredstva iz Fonda kako bi se osigurao financijski doprinos za Ujedinjenu Kraljevinu, Cipar i Portugal.

               (8)

               Radi što brže mobilizacije Fonda ovu je odluku potrebno primjenjivati od dana njezina donošenja,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2017. mobilizira se Fond solidarnosti Europske unije te se u odobrenim sredstvima za plaćanje i odobrenim sredstvima za preuzimanje obveza osiguravaju sljedeći iznosi:

               (a)

               iznos od 60 301 050 EUR za Ujedinjenu Kraljevinu;

               (b)

               iznos od 7 298 760 EUR za Cipar;

               (c)

               iznos od 3 925 000 EUR za Portugal.

         Članak 2.
   Ova Odluka stupa na snagu na dan objave u Službenom listu Europske unije.
   Primjenjuje se od 5. travnja 2017.

      Sastavljeno u Strasbourgu 5. travnja 2017.

            Za Europski parlament

            Predsjednik

         A. TAJANI

            Za Vijeće

            Predsjednik

         I. BORG

      (1)  SL L 311, 14.11.2002., str. 3.

      (2)  SL C 373, 20.12.2013., str. 1.

      (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).


title: Odluka Vijeća od 12. lipnja 2014. o imenovanju i zamjeni članova Upravnog odbora Europskog centra za razvoj strukovnog osposobljavanja

text:
               13.6.2014

               HR

               Službeni list Europske unije

               C 180/3

         ODLUKA VIJEĆA
   od 12. lipnja 2014.
   o imenovanju i zamjeni članova Upravnog odbora Europskog centra za razvoj strukovnog osposobljavanja
   (2014/C 180/04)
   VIJEĆE EUROPSKE UNIJE,
   uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja (1), a posebno njezin članak 4.,
   uzimajući u obzir imenovanje koje je predložila francuska vlada,
   budući da:

               (1)

               Svojom Odlukom od 16. srpnja 2012. (2) Vijeće je imenovalo članove Upravnog odbora Europskog centra za razvoj strukovnog osposobljavanja na razdoblje od 18. rujna 2012. do 17. rujna 2015.

               (2)

               Mjesto člana u Upravnom odboru Centra slobodno je za Francusku u kategoriji predstavnika vlada, slijedom ostavke g. Jean-Marca HUARTA.

               (3)

               Članovi Upravnog odbora navedenog Centra trebali bi biti imenovani do kraja tekućeg mandata koji istječe 17. rujna 2015.,

         DONIJELO JE OVU ODLUKU:
   Jedini članak
   Sljedeća osoba imenuje se članom Upravnog odbora Europskog centra za razvoj strukovnog osposobljavanja do kraja mandata koji traje do 17. rujna 2015.:
   PREDSTAVNICI VLADÂ

               FRANCUSKA

               gđa Brigitte DORIATH

      Sastavljeno u Luxembourgu 12. lipnja 2014.

            Za Vijeće

            Predsjednik

         Y. MANIATIS

      (1)  SL L 39, 13.2.1975., str. 1.

      (2)  SL C 228, 31.7.2012., str. 3.


title: 2014/242/EU: Odluka Vijeća od 14. travnja 2014. o sklapanju Sporazuma između Europske unije i Republike Azerbajdžana o pojednostavljenju izdavanja viza

text:
               30.4.2014

               HR

               Službeni list Europske unije

               L 128/47

         ODLUKA VIJEĆA
   od 14. travnja 2014.
   o sklapanju Sporazuma između Europske unije i Republike Azerbajdžana o pojednostavljenju izdavanja viza

      (2014/242/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a), u vezi s člankom 218. stavkom 6. drugim podstavkom točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               U skladu s Odlukom Vijeća 2013/695/EU (1), Sporazum između Europske unije i Republike Azerbajdžana o pojednostavljenju izdavanja viza („Sporazum”) potpisan je 29. studenoga 2013., podložno njegovu sklapanju.

               (2)

               Sporazum bi trebalo odobriti.

               (3)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (2); Ujedinjena Kraljevina stoga ne sudjeluje u njezinu donošenju te je ona ne obvezuje niti se na nju primjenjuje.

               (4)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (3); Irska stoga ne sudjeluje u njezinu donošenju te je ona ne obvezuje niti se na nju primjenjuje.

               (5)

               U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te je ona ne obvezuje niti se na nju primjenjuje,

         DONIJELO JE OVU ODLUKU:
   Članak 1.
   Sporazum između Europske unije i Republike Azerbajdžana o pojednostavljenju izdavanja viza odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednik Vijeća u ime Unije šalje obavijest predviđenu u članku 14. stavku 1. Sporazuma (4).
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 14. travnja 2014.

            Za Vijeće

            Predsjednik

         A. TSAFTARIS

      (1)  Odluka Vijeća 2013/695/EU od 25. studenoga 2013. o potpisivanju, u ime Europske unije, Sporazuma između Europske unije i Republike Azerbajdžana o pojednostavljenju izdavanja viza (SL L 320, 30.11.2013., str. 7.).

      (2)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (3)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (SL L 64, 7.3.2002., str. 20.).

      (4)  Datum stupanja Sporazuma na snagu objavit će Glavno tajništvo Vijeća u Službenom listu Europske unije.


title: Odluka Vijeća 2013/730/ZVSP od 9. prosinca 2013. za potporu aktivnostima SEESAC-a za razoružanje i nadzor naoružanja u jugoistočnoj Europi u okviru Strategije EU-a za suzbijanje nezakonitog prikupljanja i trgovanja malim i lakim oružjem (SALW) i pripadajućim streljivom

text:
               11.12.2013

               HR

               Službeni list Europske unije

               L 332/19

         ODLUKA VIJEĆA 2013/730/ZVSP
   od 9. prosinca 2013.
   za potporu aktivnostima SEESAC-a za razoružanje i nadzor naoružanja u jugoistočnoj Europi u okviru Strategije EU-a za suzbijanje nezakonitog prikupljanja i trgovanja malim i lakim oružjem (SALW) i pripadajućim streljivom
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 26. stavak 2. i članak 31. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Europsko vijeće je 13. prosinca 2003. usvojilo Europsku sigurnosnu strategiju kojom se utvrđuje pet ključnih izazova s kojima se Unija mora suočiti: terorizam, širenje oružja za masovno uništenje, regionalni sukobi, raspad države i organizirani kriminal. Posljedice nezakonite proizvodnje, prijenosa i stavljanja u optjecaj konvencionalnog oružja, uključujući malo i lako oružje (dalje u tekstu „SALW”) te njihova pretjeranog prikupljanja i nekontroliranog širenja ključan su dio četiriju od pet navedenih izazova. Oni povećavaju nesigurnost u jugoistočnoj Europi, susjednim regijama i u mnogim drugim područjima svijeta, zaoštravanjem sukoba i potkopavanjem napora za uspostavu mira nakon sukoba te stoga predstavljaju ozbiljnu prijetnju miru i sigurnosti.

               (2)

               Europsko vijeće je 15. i 16. prosinca 2005. usvojilo Strategiju EU-a za suzbijanje nezakonitog prikupljanja i trgovanja SALW-om i pripadajućim streljivom (dalje u tekstu „Strategija”), čime su utvrđene smjernice za djelovanje Unije u području SALW-a. Strategija identificira Balkan i jugoistočnu Europu kao regije koje su posebno pogođene pretjeranim prikupljanjem i širenjem SALW-a. U njoj se navodi da će Unija posebnu pozornost posvetiti srednjoj i istočnoj Europi te ističe, posebno navodeći Balkan, da će potpora za učinkoviti multilateralizam kao i za relevantne regionalne inicijative pružiti djelotvorni instrument za njezinu provedbu. Također posebno promiče potrebu za sudjelovanjem u naporima za smanjenje viška zaliha SALW-a koje su preostale u istočnoj Europi iz hladnog rata.

               (3)

               Na drugoj konferenciji, održanoj 2012., za reviziju Akcijskog programa UN-a za sprečavanje, suzbijanje i iskorjenjivanje nezakonite trgovine SALW-om u svim aspektima (dalje u tekstu „Akcijski program UN-a”) koji je donesen 20. srpnja 2001., sve države članice Ujedinjenih naroda ponovno su potvrdile svoju predanost sprečavanju nezakonite trgovine SALW-om te su potakle mjere za dodatno širenje djelotvorne uloge koju regionalne i podregionalne organizacije mogu imati u provedbi Akcijskog programa UN-a i Međunarodnog instrumenta koji državama omogućuje identificiranje i praćenje, na pravodoban i pouzdan način, nezakonitog malog i lakog oružja (dalje u tekstu „Međunarodni instrument za praćenje”).

               (4)

               Centar za kontrolu malog i lakog oružja za jugoistočnu i istočnu Europu (SEESAC), osnovan 2002. u Beogradu, koji djeluje pod zajedničkom nadležnošću Programa Ujedinjenih naroda za razvoj (UNDP) i Vijeća za regionalnu suradnju (slijednik Pakta o stabilnosti za jugoistočnu Europu), pomaže nacionalnim i regionalnim dionicima u kontroli i smanjenju širenja i zlouporabe SALW-a i pripadajućeg streljiva i na taj način doprinosi poboljšanju stabilnosti, sigurnosti i razvoju u jugoistočnoj i istočnoj Europi. SEESAC posvećuje posebnu pozornost razvoju regionalnih projekata za rješavanje stvarnog stanja s prekograničnim protokom oružja.

               (5)

               Unija je prethodno podržala SEESAC Odlukom Vijeća 2002/842/ZVSP, koja je produljena i izmijenjena odlukama Vijeća 2003/807/ZVSP (1) i 2004/791/ZVSP (2). Nedavno je Unija podržala aktivnosti SEESAC-a za nadzor naoružanja Odlukom Vijeća 2010/179/ZVSP (3).

               (6)

               Unija želi financirati dodatni projekt SEESAC-a za smanjenje prijetnje nezakonitog širenja i trgovanja malim i lakim oružjem (SALW) i pripadajućim streljivom u jugoistočnoj Europi kako bi mogla nastaviti doprinositi smanjenju rizika od njihove nezakonite trgovine radi postizanja gore opisanih ciljeva,

         DONIJELO JE OVU ODLUKU:
   Članak 1.
   1.   S ciljem provedbe Strategije EU-a za suzbijanje nezakonitog prikupljanja i trgovanja malim i lakim oružjem (SALW) i pripadajućim streljivom te promicanja mira i sigurnosti, projektne aktivnosti za smanjenje prijetnje nezakonitog širenja i trgovanja SALW-om i pripadajućim streljivom u jugoistočnoj Europi koje će podržavati Unija imaju sljedeće posebne ciljeve:

               —

               povećati sigurnost zaliha SALW-a i pripadajućeg streljiva u jugoistočnoj Europi,

               —

               smanjiti raspoložive zalihe SALW-a i pripadajućeg streljiva u jugoistočnoj Europi kroz aktivnosti uništavanja,

               —

               poboljšati označivanje i praćenje pružanjem potpore uspostavi ili proširenju postojećih sustava elektroničkog registriranja i evidencije oružja u jugoistočnoj Europi,

               —

               pojačati kontrole SALW-a i pripadajućeg streljiva putem poticanja i olakšavanja razmjene znanja, razmjene informacija i podizanja svijesti kroz bližu regionalnu suradnju u jugoistočnoj Europi,

               —

               podržati prikupljanje nezakonitog SALW-a, eksplozivnih naprava, minskoeksplozivnih sredstava i povezanog streljiva u posjedu stanovništva zemalja jugoistočne Europe.

         Unija financira projekt čiji je detaljan opis naveden u Prilogu.
   Članak 2.
   1.   Visoki predstavnik Unije za vanjske poslove i sigurnosnu politiku („VP”) odgovoran je za provedbu ove Odluke.
   2.   Tehničku provedbu projekta iz članka 1. izvršava SEESAC.
   3.   SEESAC izvršava svoje zadaće pod nadležnošću VP-a. U tu svrhu VP sklapa potrebne dogovore s UNDP-om koji djeluje u ime SEESAC-a.
   Članak 3.
   1.   Financijski referentni iznos za provedbu projekta koji financira Unija iz članka 1. iznosi 5 127 650 EUR. Ukupni procijenjeni proračun čitavog programa iznosi 14 335 403 EUR. Program sufinanciraju Unija, Ministarstvo vanjskih poslova Kraljevine Norveške te korisnik.
   2.   Izdacima koji se financiraju iz referentnog iznosa navedenog u stavku 1. upravlja se u skladu s postupcima i pravilima koji se primjenjuju na proračun Unije.
   3.   Komisija nadzire ispravnost upravljanja izdacima iz stavka 1. U tu svrhu, ona sklapa odgovarajući sporazum s UNDP-om koji djeluje u ime SEESAC-a. Sporazumom se utvrđuje da SEESAC mora osigurati vidljivost doprinosa Unije, u skladu s njegovom veličinom.
   4.   Komisija nastoji sklopiti sporazum iz stavka 3. u najkraćem mogućem roku nakon stupanja na snagu ove Odluke. Ona obavješćuje Vijeće o svim poteškoćama u tom procesu i o datumu sklapanja sporazuma.
   Članak 4.
   1.   VP izvješćuje Vijeće o provedbi ove Odluke na temelju redovitih tromjesečnih izvješća koje priprema SEESAC. Ta izvješća predstavljaju temelj za ocjenu koju provodi Vijeće.
   2.   Komisija izvješćuje o financijskim aspektima projekta iz članka 1.
   Članak 5.
   1.   Ova Odluka stupa na snagu na dan donošenja.
   2.   Ova Odluka prestaje važiti 36 mjeseci od dana sklapanja sporazuma iz članka 3. stavka 3. Međutim, ona prestaje važiti šest mjeseci od dana stupanja na snagu ako se u tom razdoblju ne sklopi nikakav sporazum.

      Sastavljeno u Bruxellesu 9. prosinca 2013.

            Za Vijeće

            Predsjednica

         A. PABEDINSKIENĖ

      (1)  Odluka Vijeća 2003/807/ZVSP od 17. studenoga 2003. o produljenju i izmjeni Odluke 2002/842/ZVSP o provedbi Zajedničke akcije 2002/589/ZVSP s ciljem doprinosa Europske unije suzbijanju destabilizirajućeg prikupljanja i širenja malog i lakog oružja u jugoistočnoj Europi (SL L 302, 20.11.2003., str. 39.).

      (2)  Odluka Vijeća 2004/791/ZVSP od 22. studenoga 2004. o produljenju i izmjeni Odluke 2002/842/ZVSP o provedbi Zajedničke akcije 2002/589/ZVSP s ciljem doprinosa Europske unije suzbijanju destabilizirajućeg prikupljanja i širenja malog i lakog oružja u jugoistočnoj Europi (SL L 348, 24.11.2004., str. 46.).

      (3)  Odluka Vijeća 2010/179/ZVSP od 11. ožujka 2010. u potporu aktivnosti SEESAC-a za nadzor naoružanja na Zapadnom Balkanu u okviru Strategije EU-a za suzbijanje nezakonitog prikupljanja i trgovanja malim i lakim oružjem (SALW) i pripadajućim streljivom (SL L 80, 26.3.2010, str. 48.).

      PRILOG

         Doprinos Europske unije projektu SEESAC-a za smanjenje prijetnje nezakonitog širenja i trgovanja malim i lakim oružjem (SALW) i pripadajućim streljivom u jugoistočnoj Europi

      1.   Uvod i ciljevi

      Zbog povijesti opsežnog prikupljanja zaliha malog i lakog oružja i pripadajućeg streljiva u jugoistočnoj Europi, nedostatnog broja sigurnih skladišta te trajnog manjka dostatnih kapaciteta za njihovo potpuno osiguranje zemlje u regiji predstavljaju posebno pitanje kao i značajan izazov u strategiji Europske unije za suzbijanje nezakonitog prikupljanja i trgovine malim i lakim oružjem (SALW) i pripadajućim streljivom. Stoga, nastavak dosadašnje podrške Unije u suzbijanju prijetnje koju predstavlja širenje i nezakonita trgovina SALW-om u jugoistočnoj Europi i iz nje čini ključni dio njezinih napora za ostvarivanje ciljeva strategije EU-a za SALW.
      Sveobuhvatni cilj projekta je promicanje međunarodnog mira i sigurnosti putem kontinuirane potpore naporima za smanjenje prijetnje koje predstavlja rašireno prikupljanje i nezakonita trgovina SALW-om i pripadajućim streljivom u jugoistočnoj Europi. Konkretno, projekt će smanjiti dostupnost viška SALW-a i pripadajućeg streljiva; poboljšati sigurnost skladištnih objekata; poboljšati praćenje oružja putem unaprijeđenog registriranja i označivanja; kao i poboljšati prijenos informacija i znanja te podizanje svijesti o prijetnji koju predstavlja SALW. Pored toga, program će doprinijeti stabilnosti u jugoistočnoj Europi djelovanjem u okviru Vijeća za regionalnu suradnju (RCC).
      Nadovezujući se posebno na uspješnu provedbu Odluke Vijeća 2010/179/ZVSP, te u skladu sa strategijom EU-a za SALW, ovaj naknadni projekt na taj način nastoji dodatno ojačati nacionalne sustave kontrole i nastaviti s poticanjem multilateralizma, uspostavom regionalnih mehanizama s ciljem sprečavanja opskrbe te destabilizacije širenja SALW-a i pripadajućeg streljiva. Nadalje, kako bi se osigurala sveobuhvatnija regionalna dimenzija, ovaj naknadni projekt uključit će i Republiku Moldovu i Kosovo (1) u regionalne procese kontrole SALW-a kako bi osigurao u potpunosti holistički, regionalni pristup s dugoročnim učinkom i održivošću.
      2.   Odabir tijela za provedbu i suradnja s ostalim relevantnim inicijativama za financiranje

      SEESAC je zajednička inicijativa Programa Ujedinjenih naroda za razvoj i Vijeća za regionalnu suradnju (RCC, sljednik Pakta o stabilnosti za jugoistočnu Europu) i kao takva je središnja točka za aktivnosti povezane sa SALW-om u jugoistočnoj Europi. Kao izvršni ogranak Regionalnog provedbenog plana jugoistočne Europe za suzbijanje širenja malog i lakog oružja (SALW), SEESAC više od 11 godina radi s nacionalnim dionicima u jugoistočnoj Europi na provedbi holističkog pristupa kontroli SALW-a provođenjem širokog spektra aktivnosti koje uključuju: kampanje o podizanju svijesti i prikupljanju SALW-a, upravljanje zalihama, smanjenje viškova, poboljšane mogućnosti označivanja i praćenja, kao i poboljšanu kontrolu izvoza oružja. Na taj je način SEESAC stekao jedinstvenu sposobnost i iskustvo u provedbi regionalnih intervencija s više dionika u svjetlu zajedničke političke i gospodarske pozadine zemalja u regiji, osiguravajući nacionalno i regionalno vlasništvo te dugoročnu održivost svojih djelovanja, istovremeno postajući primarno regionalno nadležno tijelo u području kontrole SALW-a.
      SEESAC ima otvorene bilateralne i multilateralne komunikacijske kanale sa svim relevantnim čimbenicima i organizacijama. SEESAC je također tajništvo Regionalne upravljačke skupine jugoistočne Europe za malo i lako oružje (RSG). Pored toga, SEESAC je član i bivši predsjedatelj upravljačkog odbora Inicijative za regionalni pristup smanjenju zaliha (RASR). SEESAC se redovito poziva na sudjelovanje u svim relevantnim regionalnim forumima kao što su godišnji sastanci ministara pravosuđa i unutarnjih poslova EU-a i zapadnog Balkana, proces razmjene strukturalnih informacija o SALW-u NATO-a, Inicijativa ministara obrane jugoistočne Europe (SEDM). Ima široku mrežu službenih i neslužbenih partnerstava s organizacijama kao što su RACVIAC (Regionalni centar za pomoć u verifikaciji i provedbi kontrole naoružanja) – Centar za sigurnosnu suradnju, Forum OESS-a za sigurnosnu suradnju (FSC). Redovni koordinacijski sastanci s drugim agencijama UN-a kao što su UNODC i UNODA odvijaju se kroz Koordinacijsko djelovanje UN-a za malo oružje (CASA), kao i druge mehanizme. SEESAC se stoga razvio u regionalno središte za široki spektar pitanja povezanih s reformom sektora sigurnosti, s posebnim naglaskom na nadzor SALW-a i upravljanje zalihama. SEESAC, sa sjedištem u Beogradu, trenutačno djeluje u cijeloj jugoistočnoj Europi, s aktivnostima u Albaniji, Bosni i Hercegovini, Hrvatskoj, Republici Moldovi, Crnoj Gori, Srbiji i bivšoj jugoslavenskoj republici Makedoniji (BJRM). Regionalno vlasništvo osigurava se kroz RCC kao i Regionalnu upravljačku skupinu za SALW, pri čemu predstavnici svih država u jugoistočnoj Europi pružaju strateške smjernice, inicijative i zahtjeve za aktivnosti SEESAC-a.
      Rješavanje zajedničkih problema putem regionalnih inicijativa pokazalo se korisnim u jugoistočnoj Europi, ne samo zbog dijeljenja ključnih informacija i poticanja zdrave regionalne konkurencije, nego također jer pomaže u ostvarivanju dosljednih i lako mjerljivih rezultata putem holističke provedbe. Sudjelovanje SEESAC-a u svim relevantnim regionalnim procesima i inicijativama (kao što su SEDM, RASR i RACVIAC) omogućuje pravovremenu i otvorenu razmjenu informacija, dobro poznavanje stanja i mogućnost predviđanja potrebne kako bi se osiguralo da u provedbi ne bude preklapanja te da je ona u skladu s trenutačnim potrebama vlada i regija, kao i s trendovima u nastajanju.
      SEESAC sve svoje aktivnosti temelji na prikupljenim osnovnim podacima, osigurava odobravanje i političku potporu nacionalnih dionika kao preduvjet za djelovanje. Svoje je prethodne projekte koje je financirao EU proveo uz vrlo visoku stopu ostvarenja predviđenih aktivnosti, ostvarujući održive rezultate projekta razvojem i poticanjem nacionalnog vlasništva svojih projekata i aktivnosti, promičući regionalnu suradnju, dijeljenje iskustva i najbolje prakse kao i regionalno istraživanje. Njegovo stručno znanje o SALW-u i detaljno poznavanje regionalnih pitanja i relevantnih dionika čini ga najpogodnijim partnerom u provedbi ove konkretne mjere.
      Projekt također nadopunjuje paralelnu inicijativu SEESAC-a o kontroli prijenosa oružja čiji je cilj povećanje kapaciteta kontrole trgovine oružjem putem poboljšane transparentnosti i regionalne suradnje (2). Nadalje, osobito u odnosu na Bosnu i Hercegovinu, ovaj projekt nadopunjuje dva druga projekta, posebno:

                  —

                  projekt EXPLODE, koji financira kratkoročna komponenta Instrumenta za stabilnost EU-a, a provodi ga Ured UNDP-a u Sarajevu u partnerstvu s -misijom OESS-a u Bosni i Hercegovini, s ciljem poboljšanja sigurnosti ljudi u Bosni i Hercegovini smanjivanjem zaliha nesigurnog streljiva i povećanjem sigurnosti skladišta,

                  —

                  projekt SECUP u Bosni i Hercegovini za poboljšanje sigurnosti objekata za skladištenje streljiva i oružja koji zajednički provode misija OESS-a u Bosni i Hercegovini i Ministarstvo obrane Bosne i Hercegovine, a EUFOR osigurava praćenje i stručno tehničko savjetovanje o zaštitnim i sigurnosnim aspektima provedbe projekta, SEESAC će redovito održavati veze s misijom EUFOR Althea, misijom OESS-a u Bosni i Hercegovini i uredom UNDP-a u Sarajevu kako bi se osigurala kontinuirana koordinacija i komplementarnost s tim projektima, kao i s trajnim naporima međunarodne zajednice da riješi problem viška zaliha konvencionalnog streljiva u posjedu Ministarstva obrane Bosne i Hercegovine te imajući u vidu sve moguće buduće planove za kampanju prikupljanja nezakonitog konvencionalnog oružja u Bosni i Hercegovini.

            U pogledu ostalih zemalja koje su obuhvaćene projektom, SEESAC će djelovati u suradnji sa sljedećim aktivnostima međunarodne pomoći:

                  —

                  u Crnoj Gori, projekt MONDEM, kojim upravlja Program Ujedinjenih naroda za razvoj u suradnji s OESS-om, namijenjen je radu na smanjenju rizika suzbijanja širenja oružja razvojem sigurne i zaštićene infrastrukture za skladištenje konvencionalnog streljiva i sustava upravljanja njime, smanjenjem rizika od eksplozija u zajednicama putem demilitarizacije koja nije štetna za okoliš, uništenjem toksičnog opasnog otpada (tekućeg raketnog goriva) i potporom reformi obrane uništenjem ograničene količine sustava teškog oružja koje je odredilo Ministarstvo obrane Crne Gore.

                  —

                  na Kosovu (1), projekt KOSSAC na početku osmišljen kako bi se smanjilo oružano nasilje na Kosovu (1) i povećala sigurnost u zajednici, tijekom godina se razvio u sveobuhvatni projekt sprečavanja oružanog nasilja sa snažnim naglaskom na reformi sektora sigurnosti i razvoju kapaciteta.

                  —

                  u Srbiji, projekt CASM koji financiraju Program Ujedinjenih naroda za razvoj i Organizacija za europsku sigurnost i suradnju, namijenjen je poboljšanju sigurnosti i zaštite unaprijed određenih mjesta skladištenja konvencionalnog streljiva te uklanjanju prijavljenog viška streljiva.

            SEESAC također redovito održava veze s OESS-om, NATO-om i Norveškom narodnom pomoći, kao i ostalim relevantnim čimbenicima u svrhu osiguranja komplementarnosti djelovanja, rokova za intervencije i isplativosti uporabe resursa.
      3.   Opis projekta

      Provedba projekta dovest će do povećane sigurnosti i stabilnosti u jugoistočnoj Europi i šire borbom protiv širenja i nezakonitog trgovanja SALW-om i pripadajućim streljivom. Projekt će izravno doprinijeti provedbi Sigurnosne strategije EU-a, Strategije EU-a za SALW, Akcijskog programa UN-a, Međunarodnog instrumenta za praćenje i Protokola UN-a o vatrenom oružju, a posebno će poboljšati regionalnu suradnju u suzbijanju prijetnje koju predstavlja širenje SALW-a i pripadajućeg streljiva. Projekt će posebice rezultirati:

                  —

                  poboljšanom sigurnošću i upravljanjem zaliha SALW-a putem poboljšanja skladišta;

                  —

                  smanjenjem viškova i zaplijenjenih zaliha SALW-a i pripadajućeg streljiva putem uništenja;

                  —

                  poboljšanim kapacitetima za označivanje, praćenje i vođenje evidencije o SALW-u;

                  —

                  ojačanom regionalnom suradnjom i dijeljenjem informacija;

                  —

                  smanjenjem broja komada nezakonitog oružja među stanovništvom provedbom kampanja za podizanje svijesti i prikupljanje oružja.

            Geografsko područje projekta je jugoistočna Europa, a izravni korisnici projekta su Albanija, Bosna i Hercegovina, Kosovo (1), Republika Moldova, Crna Gora, Srbija i BJRM.
      3.1.   Povećana sigurnost zaliha kroz poboljšanje infrastrukture i razvoj kapaciteta

      Cilj
      Ova će aktivnost smanjiti prijetnju širenja i nezakonite trgovine SALW-om i pripadajućim streljivom poboljšanjem sigurnosnih propisa i upravljanja zalihama za skladišta zaliha konvencionalnog oružja i streljiva u Bosni i Hercegovini, Kosovu (1), Republici Moldovi, Crnoj Gori, Srbiji i BJRM-u.
      Opis
      Uspješna provedba Odluke Vijeća 2010/179/CFSP ZVSP s dvostrukim pristupom (1) poboljšanja sigurnosti skladišta u trima zemljama (3) i (2) izgradnje kapaciteta osoblja čija je zadaća upravljanje zalihama (4), značajno je pooštrila sigurnosne propise i smanjila rizik od neželjenog širenja zaliha SALW-a i pripadajućeg streljiva. Nadovezujući se na ova postignuća, druga faza projekta nastavit će poboljšavati sigurnost skladišta oružja i streljiva u jugoistočnoj Europi osiguravanjem dodatne specifične tehničke i infrastrukturne pomoći u skladu s međunarodnim najboljim praksama i standardima. Aktivnosti projekta pružit će potporu ministarstvima obrane u Bosni i Hercegovini, Republici Moldovi, Crnoj Gori i BJRM-u, kao i ministarstvima unutarnjih poslova Republike Srbije, BJRM-a i Kosova (1) nabavom i postavljanjem potrebne opreme za zaštitu zaliha oružja i streljiva. Također će se, prema potrebi, osigurati osposobljavanje za osoblje nadležno za upravljanje zalihama. Mjesta na kojima će se poboljšati sigurnost odabrat će se na temelju procjene prioriteta te sigurnosnih rizika koje predstavljaju.
      Konkretno, projekt predviđa sljedeće aktivnosti:

                  —

                  Bosna i Hercegovina: poboljšanje sigurnosti skladišnih objekata streljiva i konvencionalnog oružja Ministarstva obrane, uključujući putem postavljanja i/ili preuređenja vanjske ograde objekta i osvjetljenja, alarmnih sustava za neovlaštene osobe, televizijskih kamera zatvorenog kruga (CCTV) i telekomunikacijske opreme, dopunjujući rad na sigurnosti zaliha koji su izvršili UNDP i OESS.

                  —

                  Kosovo (1): poboljšanje mogućnosti policije za upravljanje zalihama putem osposobljavanja i procjene trenutačnog stanja. Preuređenje jednog malog, lokalnog skladišta SALW-a i streljiva.

                  —

                  BJRM: poboljšanje sigurnosti središnjeg skladišnog objekta Ministarstva unutarnjih poslova (Orman) putem nabave sigurnosne opreme i provedbe poboljšanja infrastrukture, uključujući preuređenje vanjske ograde objekta; CCTV-opremu i osvjetljenje; i nova sigurnosna vrata za skladišne zgrade. Poboljšanje sigurnosti središnjeg skladišnog objekta oružanih snaga BJRM-a nabavom i postavljanjem video-nadzora i poboljšanjem sigurnosti vanjske ograde objekta i zgrade popravkom ograda, postavljanjem novih ulaznih vrata te obnovom sigurnosnih vrata skladišta.

                  —

                  Republika Moldova: poboljšanje sigurnosti u središnjem odlagalištu oružja i streljiva (CAMD) Ministarstva unutarnjih poslova, uključujući postavljanje sigurnosnih ograda, sustava kontrole ulaska i nabave elektroničkog registra oružja.

                  —

                  Crna Gora: saniranje skladišnog objekta za streljivo Brezovik, uključujući opća poboljšanja sigurnosne infrastrukture skladišta. Razvoj središnjeg registra uskladištenog oružja i streljiva.

                  —

                  Srbija: poboljšanje sigurnosti glavnog skladišnog objekta za SALW Ministarstva unutarnjih poslova, uključujući video-nadzor i kontrolu pristupa.

                  —

                  Regionalno osposobljavanje o upravljanju zalihama: potrebno je provesti na regionalnoj (godišnje) i nacionalnoj razini (prema potrebi).

            Rezultati projekta i pokazatelji provedbe:
      Projektom će se postići veća sigurnost u jugoistočnoj Europi smanjenjem rizika nezakonite trgovine:

                  —

                  povećanjem sigurnosti skladišnih objekata za SALW u BiH (4), na Kosovu (1) (1), u Republici Moldovi (2), Crnoj Gori (1), Srbiji (1) i BJRM-u (2) pomoću mjerljivih poboljšanja infrastrukture usmjerenih na sigurnost.

                  —

                  povećanjem sposobnosti osoblja da zaštiti zalihe osposobljavanjem najmanje 60 članova osoblja iz zemalja korisnica u trima radionicama te pružanjem ciljanog osposobljavanja na nacionalnoj razini.

            3.2.   Smanjenje zaliha uništenjem SALW-a i streljiva

      Cilj
      Povećati sigurnost i smanjiti rizik širenja značajnim smanjenjem viška konvencionalnog oružja i streljiva u skladištima.
      Opis
      Na temelju uspjeha prethodne faze, tijekom koje je uništeno ukupno 78 366 komada oružja (45 275 u Srbiji i 33 091 u Hrvatskoj), te kako bi se dalje smanjio višak SALW-a u posjedu državnih institucija i civila te na taj način snizio rizik zlouporabe ili nezakonite trgovine tim oružjem, projektom će se uništiti do 165 000 komada SALW-a provedbom nekoliko aktivnosti povezanih s uništavanjem u:

                  —

                  Albaniji (do 120 000 komada)

                  —

                  Bosni i Hercegovini (do 4 500 komada)

                  —

                  Kosovu (1) (do 2 500 komada)

                  —

                  BJRM-u (do 1 500 komada)

                  —

                  Republici Moldovi (do 2 500 komada)

                  —

                  Crnoj Gori (do 4 000 komada)

                  —

                  Srbiji (do 30 000 komada)

            U Albaniji rezultati postignuti u uništavanju viška streljiva u posjedu Ministarstva obrane trebaju biti usklađeni s rezultatima uništavanja SALW-a, posebno s obzirom na veličinu viška zaliha i izazov prilikom njegova osiguranja. U Srbiji rezultate postignute u okviru Odluke Vijeća 2010/179/ZVSP treba ojačati daljnjim uništenjem viška i zaplijenjenog oruža te je ključno pokretanje sličnih djelovanja u drugim zemljama kako bi se značajno snizio rizik širenja i nezakonitog trgovanja viškom oružja. Također, projektom će se provesti uništenje viška i zaplijenjenog eksploziva i streljiva za SALW u posjedu ministarstava unutarnjih poslova i ministarstava obrane.
      Rezultati projekta/pokazatelji provedbe:
      Projekt će dovesti do značajnog smanjenja opasnosti od širenja SALW-a smanjenjem viška i zaplijenjenog malog i lakog oružja, eksploziva i streljiva koje se drži u skladištima u Albaniji, Bosni i Hercegovini, na Kosovu (1), u Republici Moldovi, Crnoj Gori, Srbiji i BJRM-u:

                  —

                  uništeno ukupno do 165 000 komada konvencionalnog oružja;

                  —

                  demilitarizirano i uništeno ukupno do 12 442 komada streljiva i eksploziva izloženog riziku širenja.

            3.3.   Poboljšano označivanje, praćenje i registracija SALW-a

      Cilj
      Poboljšati mogućnost označivanja i praćenja pružanjem potpore uspostavi ili proširenju postojećih sustava elektroničkog registriranja i evidencije oružja u jugoistočnoj Europi.
      Opis
      Ovaj dio projekta podupire jačanje djelotvorne vladavine prava, ograničavanje, registraciju i mjerenje količina SALW-a i potražnje za njim. Projekt je osmišljen u skladu s Akcijskim programom UN-a, Međunarodnim instrumentom za praćenje i Protokolom UN-a o vatrenom oružju kao i Direktivom Vijeća 91/477/EEZ i Zajedničkim stajalištem 2008/944/ZVSP te će stoga i pojačati njihovu provedbu poboljšanjem kapaciteta država jugoistočne Europe za označivanje, praćenje i vođenje evidencije oružja, s posebnim naglaskom na sposobnosti nacionalnih vlasti da vode evidencije o zakonitom oružju koje je u posjedu civila putem pružanja podrške jačanju i digitalizaciji takvih sustava. Istovremeno će se kapaciteti poboljšati za označivanje, praćenje i balističku analizu oružja.
      Projekt će biti usmjeren na osiguranje koherentnosti i komplementarnosti aktivnosti UN-a i EU-a, u okviru nacionalnih, regionalnih i tematskih programa te će sve aktivnosti u okviru ovog cilja težiti visokoj razini sinergije i komplementarnosti s inicijativama Interpola (iARMS) i EUROPOL-a u tom području.
      Projekt će podupirati jačanje mogućnosti za označivanje, praćenje i vođenje evidencije o SALW-u u jugoistočnoj Europi kombinacijom osposobljavanja i pomoći na tehničkoj razini, uz normativnu i institucionalnu analizu:

                  —

                  Albanija: državnoj policiji Albanije pružit će potporu u razvoju i provedbi središnjeg elektroničkog registra oružja izradom sustava, nabavom i postavljanjem potrebnog hardvera te pružanjem osposobljavanja osoblju.

                  —

                  Bosna i Hercegovina: podupirat će Državnu agenciju za istrage i zaštitu (SIPA) u nastavku njezinih napora i rezultata u provedbi neširenja SALW-a poboljšanjem tehničkih mogućnosti istrage i provedbe kontrole SALW-a.

                  —

                  BJRM: surađivat će s nacionalnim tijelima kako bi ojačala postojeći sustav za registraciju oružja nadogradnjom softvera kako bi se obuhvatilo oružje u vlasništvu sigurnosnih snaga te daljnjim osposobljavanjem osoblja o vođenju evidencije o vatrenom oružju u skladu sa zakonodavstvom.

                  —

                  Kosovo (1): surađivat će s policijskom službom Kosova (1) na razvoju standardnih operativnih postupaka te pružiti osposobljavanje o njihovoj provedbi. Istovremeno će poticati izradu pregleda strukture nezakonite trgovine SALW-om kroz suradnju s relevantnim tijelima kako bi se utvrdila ključna područja rizika.

                  —

                  Srbija: podupirat će jačanje tehničkih mogućnosti balističkog laboratorija Ministarstva unutarnjih poslova za označivanje i praćenje oružja i streljiva nabavom specijalizirane opreme i provedbom osposobljavanja.

            Na regionalnoj razini:

                  —

                  Projekt će podržati uspostavu regionalne mreže stručnjaka za vatreno oružje u jugoistočnoj Europi i organizirat će do šest regionalnih radionica s ciljem povećanja razmjene znanja;

                  —

                  Mrežu će podupirati internetska platforma, kako bi se olakšala razmjena znanja i informacija;

                  —

                  SEESAC će se usko povezati s Conflict Armament Research (CAR) s ciljem olakšanja razmjene informacija o nezakonitom oružju između SEESAC-a, Regionalne mreže stručnjaka za vatreno oružje i projekta iTrace koji provodi CAR.

                  —

                  Provest će se studija izvedivosti koja će navesti pravne i tehničke mogućnosti za pomnije i institucionaliziranije praćenje te razmjenu balističkih podataka.

            Rezultati projekta/pokazatelji provedbe:

                  —

                  Uveden središnji elektronički registar oružja u Albaniji;

                  —

                  Poboljšane tehničke mogućnosti Državne agencije za istrage i zaštitu u Bosni i Hercegovini za praćenje i istragu SALW-a i streljiva;

                  —

                  Poboljšan elektronički registar oružja u BJRM-u koji je nadograđen kako bi obuhvatio oružje u vlasništvu sigurnosnih snaga; najmanje 25 članova osoblja s osposobljavanjem o novim odredbama;

                  —

                  Razvijeni standardni operativni postupci označivanja, praćenja i vođenja evidencije o SALW-u za policiju Kosova (1); dovršena studija s pregledom strukture nezakonite trgovine;

                  —

                  Poboljšane tehničke mogućnosti za praćenje oružja i streljiva balističkog laboratorija Ministarstva unutarnjih poslova Srbije;

                  —

                  Uspostavljena regionalna mreža stručnjaka za vatreno oružje, koja je u funkciji; provedeno šest radionica;

                  —

                  Uspostavljena internetska platforma za olakšavanje razmjene znanja i informacija regionalne mreže stručnjaka za vatreno oružje;

                  —

                  Poboljšana razmjena informacija između SEESAC-a, Regionalne mreže stručnjaka za vatreno oružje i projekta iTrace.

                  —

                  Dovršena studija izvedivosti povezivanja sustava za registraciju.

            3.4.   Regionalna suradnja na podizanju svijesti, razmjeni informacija i prijenosu znanja

      Cilj
      Daljnje jačanje mogućnosti suzbijanja prijetnje koju predstavlja SALW i njegovo streljivo u jugoistočnoj Europi poticanjem i olakšavanjem dijeljenja znanja, razmjene informacija i podizanja svijesti kroz užu regionalnu suradnju.
      Opis
      Projekt će povećati mogućnost nacionalnih komisija za SALW i relevantnih institucija uključenih u nadzor oružja pružanjem tehničke pomoći i razvojem kapaciteta, istovremeno olakšavajući razmjenu informacija. Projekt će ostvariti usku suradnju s institucijama na izradi pregleda potreba te razvoju potrebnih alata potpore kako bi im se omogućilo daljnje jačanje mogućnosti za nadzor konvencionalnog oružja i pripadajućeg streljiva. Istovremeno, projektom će se uspostaviti i olakšati regionalni postupak razmjene informacija, spajanjem predstavnika nacionalnih komisija za SALW i institucija uključenih u nadzor oružja, kako bi se povećala regionalna suradnja i razmjena znanja. Proces razmjene informacija na regionalnoj razini sastojat će se od:

                  —

                  službenih regionalnih sastanaka nacionalnih komisija za SALW dvaput godišnje;

                  —

                  formaliziranog skupa stečenih iskustava iz područja nadzora SALW-a u jugoistočnoj Europi;

                  —

                  razvoja pregleda nacionalnog zakonodavstva jugoistočne Europe o SALW-u; zapisnika sa sastanka te drugih saznanja potrebnih za djelotvornu provedbu nadzora SALW-a;

                  —

                  razvoja regionalne studije učinka SALW-a na obiteljsko nasilje i nasilje na temelju spola;

                  —

                  razvoja internetske platforme za razmjenu znanja te internetskog portala koji će omogućiti redovitu razmjenu znanja i iskustava o projektima, aktivnostima i intervencijama za nadzor SALW-a;

                  —

                  olakšavanja bilateralne razmjene informacija organiziranjem studijskih posjeta i razmjenama stručnjaka.

            Formalizirani skup stečenih iskustava i izrada baze znanja dodatno će ojačati kapacitet zemalja jugoistočne Europe za izradu, konceptualizaciju i provedbu aktivnosti nadzora SALW-a, čineći ih istovremeno izvoznicima znanja u druge regije. Značajno iskustvo u jugoistočnoj Europi prikupljeno na taj način također će biti korisno u drugim dijelovima svijeta.
      Rezultati projekta/pokazatelji provedbe:
      Pojačana regionalna suradnja na suzbijanju prijetnje koju predstavlja rašireno prikupljanje i nezakonita trgovina SALW-om i pripadajućim streljivom pomoću:

                  —

                  do šest organiziranih službenih sastanaka komisija za SALW;

                  —

                  olakšane bilateralne razmjene znanja i razmjene informacija;

                  —

                  razvoja nacionalnih strategija za SALW ako je primjenjivo;

                  —

                  isporuke osposobljavanja i izgradnje kapaciteta na nacionalnoj razini na temelju ocjene potreba;

                  —

                  pojačane svijesti o učinku SALW-a na obiteljsko nasilje i nasilje na temelju spola kroz razvoj i promidžbu regionalne studije.

            Povećani kapacitet nacionalnih komisija za SALW i drugih institucija uključenih u nadzor oružja putem:

                  —

                  uspostavljene platforme za razmjenu znanja;

                  —

                  objavljenog pregleda zakonodavstva iz područja nadzora oružja i formaliziranog skupa stečenih iskustava u nadzoru SALW-a u jugoistočnoj Europi;

                  —

                  pruženih tehničkih savjeta.

            3.5.   Kampanje za prikupljanje oružja i podizanje svijesti

      Cilj
      Povećanje sigurnosti i smanjenje prijetnje koju predstavlja nezakonita trgovina SALW-om i pripadajućim streljivom preko:

                  —

                  potpore prikupljanju nezakonitog i neželjenog oružja, eksplozivnih naprava, minskoeksplozivnih sredstava i povezanog streljiva u posjedu stanovništva zemalja jugoistočne Europe;

                  —

                  pomoći pri legalizaciji oružja u posjedu civila njihovom registracijom;

                  —

                  podizanja svijesti o opasnostima koje predstavlja posjedovanje nezakonitog oružja.

            Opis
      Tijekom prve faze projekta (Odluka Vijeća 2010/179/ZVSP), jednoipolgodišnja kampanja za prikupljanje i podizanje svijesti provedena je u Hrvatskoj, što je rezultiralo prikupljanjem 1 753 komada oružja, 16 368 komada nezakonitog fragmentacijskog oružja, 818 153 komada streljiva i 620 kg eksploziva te povećanom osviještenosti javnosti. U Srbiji je inovativna kampanja za podizanje svijesti pomoću internetske platforme pomogla SEESAC-u prikupiti dragocjene podatke o prevladavajućim stavovima te o prisutnosti SALW-a. Raspolažući iskustvima iz ovih kampanja, druga će se faza projekta usredotočiti na tri pravca koja se uzajamno podupiru:

                  —

                  izradu i provedbu kampanja prikupljanja koje će se temeljiti na ciljanim aktivnostima za podizanje svijesti, kako bi se na primjeren način raširile pojedinosti legalizacije i dobrovoljne predaje nezakonitog vatrenog oružja;

                  —

                  razvoj i provedbu aktivnosti za podizanje svijesti o opasnostima koje predstavlja posjedovanje nezakonitog vatrenog oružja, streljiva i eksploziva;

                  —

                  uporabu inovativnih alata kao što je pomoć anonimnih, slučajnih sudionika (crowdsourcing) kako bi se izradio pregled nezakonitog posjedovanja vatrenog oružja i podigla svijest stanovništva o prijetnji koju predstavlja nezakonito oružje.

            Rezultati projekta/pokazatelji provedbe:
      Projekt će povećati sigurnost u jugoistočnoj Europi smanjenjem nezakonitog posjedovanja oružja od strane stanovništva:

                  —

                  smanjenjem broja komada oružja, minskoeksplozivnih sredstava, streljiva i eksplozivnih naprava u posjedu stanovništva;

                  —

                  povećanjem svijesti izradom i provedbom kampanja u najmanje šest zemalja.

            4.   Korisnici

      Izravni korisnici projekta bit će nacionalne institucije nadležne za nadzor SALW-a u jugoistočnoj Europi. U odnosu na upravljanje zalihama, ministarstva obrane Bosne i Hercegovine, Republike Moldove, Crne Gore, BJRM-a te ministarstva unutarnjih poslova Kosova (1), Republike Moldove, Srbije i BJRM-a imat će koristi od razvoja kapaciteta i poboljšane infrastrukture skladišnih objekata. Izravni korisnici napora za smanjenje zaliha bit će ministarstva unutarnjih poslova Bosne i Hercegovine, Kosova (1), Republike Moldove, Crne Gore, Srbije i BJRM-a te ministarstva obrane u Albaniji, Bosne i Hercegovine, BJRM-u i Republici Moldovi. Izravni korisnici povećanih mogućnosti označivanja, praćenja i vođenja evidencije o SALW-u bit će ministarstva unutarnjih poslova Albanije, BJRM-a, Kosova (1) i Srbije te Državna agencija za istrage i zaštitu u Bosni i Hercegovini, dok će preostala ministarstva unutarnjih poslova koristiti pogodnosti regionalne mreže stručnjaka za vatreno oružje. Konačno, nacionalne komisije za SALW i druge institucije nadležne za nadzor malog i lakog oružja u jugoistočnoj Europi imat će koristi od osposobljavanja i razmjene informacija kao i od regionalne suradnje.
      Predložene aktivnosti u potpunosti su u skladu s nacionalnim prioritetima za nadzor SALW-a te su ih potvrdila nadležna nacionalna tijela za nadzor SALW-a, pokazujući njihovo prihvaćanje i predanost ostvarenju rezultata projekta.
      Opće stanovništvo zemalja jugoistočne Europe i EU-a koji su izloženi riziku značajnog širenja SALW-a, neizravno će, kako će se rizik smanjivati, imati koristi od ovog projekta.
      5.   Vidljivost djelovanja EU-a

      SEESAC poduzima odgovarajuće mjere s ciljem davanja publiciteta činjenici da ovo djelovanje financira Europska unija. Takve će se mjere provoditi u skladu s Priručnikom Komisije za komunikacije i vidljivost za vanjsko djelovanje EU-a koji je utvrdila i objavila Europska komisija. SEESAC će stoga osigurati vidljivost doprinosa EU-a primjerenim brendiranjem i oglašavanjem, isticanjem uloge Unije, osiguravanjem transparentnosti njezina djelovanja i podizanjem osviještenosti o razlozima za Odluku, kao i o potpori Unije za Odluku te rezultatima te potpore. Materijal koji će nastati kao rezultat projekta istaknut će zastavu Unije na vidljivom mjestu u skladu sa smjernicama Unije za pravilnu upotrebu i reproduciranje zastave.
      Budući da se planirane aktivnosti uvelike razlikuju po području primjene i naravi, koristit će se niz promidžbenih alata, uključujući tradicionalne medije, internetske stranice, društvene medije, informativno-promidžbene materijale, uključujući informativnu grafiku, letke, biltene, izjave za medije i ostalo prema potrebi. Publikacije, javne manifestacije, kampanje, oprema i građevinski radovi, ostvareni nabavom u okviru ovog projekta, primjereno će se označiti. Kako bi se dodatno pojačao učinak podizanja svijesti različitih nacionalnih vlada i javnosti, međunarodne zajednice, lokalnih i međunarodnih medija, svakoj će se ciljnoj projektnoj skupini obratiti primjerenim jezikom.
      6.   Trajanje

      Na temelju iskustva provedbe Odluke Vijeća 2010/179/ZVSP i uzimajući u obzir regionalno područje provedbe projekta, broj korisnika, kao i broj i složenost planiranih aktivnosti, vremenski okvir za provedbu iznosi 36 mjeseci.
      7.   Opća strategija

      Tehnička provedba ovog djelovanja povjerena je SEESAC-u, regionalnoj inicijativi koja djeluje pod mandatom Programa Ujedinjenih naroda za razvoj i Vijeća za regionalnu suradnju, nasljednika Pakta o stabilnosti za jugoistočnu Europu. SEESAC je izvršno tijelo Regionalnog provedbenog plana suzbijanja širenja malog i lakog oružja (SALW) te na taj način djeluje kao središnja točka za sva pitanja u vezi sa SALW-om u regiji jugoistočne Europe.
      SEESAC će imati ukupnu nadležnost nad provedbom projektnih aktivnosti i odgovornost za provedbu projekta. Predviđeno je da projekt traje 3 godine (36 mjeseci) te ukupni procijenjeni proračun projekta iznosi 14 335 403 EUR uz osigurano sufinanciranje Norveške.
      8.   Partneri

      SEESAC će izravno provoditi djelovanje u uskoj suradnji s ministarstvima obrane Albanije, Bosne i Hercegovine, Republike Moldove, Crne Gore, BJRM-a; s ministarstvima unutarnjih poslova Albanije, Bosne i Hercegovine, Kosova (1), Republike Moldove, Crne Gore, Srbije, BJRM-a i Državne agencije za istrage i zaštitu u Bosni i Hercegovini; kao i s nacionalnim komisijama za SALW u Albaniji, Bosni i Hercegovini, na Kosovu (1), u Republici Moldovi, Crnoj Gori, Srbiji i BJRM-u.
      Ovo je djelovanje dio šireg Programa nadzora oružja na Zapadnom Balkanu te se nadopunjuje projektom nadzora izvoza oružja, koji financira Ministarstvo vanjskih poslova Kraljevine Norveške i Programom za razvoj kapaciteta za upravljanje zalihama streljiva u Republici Srbiji (CASM). Ukupan procijenjeni proračun Programa iznosi 14 335 403 EUR uz doprinos Unije u iznosu od 5 127 650 EUR, što obuhvaća do 35,77 % procijenjenog ukupnog proračuna. Ukupni doprinos Norveške iznosi 411 689 EUR (3 140 000,00 NOK) prema operativnoj tečajnoj stopi UN-a za lipanj 2013., što obuhvaća 2,87 % ukupnog proračuna Programa. Ukupan doprinos korisnika iznosi 61,36 % ukupnog proračuna Programa.
      9.   Izvješćivanje

      Izvješćivanje, kako narativno tako i financijsko, obuhvaća cjelokupno djelovanje kako je opisano u relevantnom sporazumu o utvrđenom doprinosu i njemu priloženom proračunu, neovisno financira li Komisija to djelovanje u potpunosti ili ga sufinancira.
      Narativna izvješća o napretku upućuju se kvartalno, kako bi se zabilježio i pratio napredak prema ostvarenju ključnih rezultata.
      10.   Procijenjeni proračun

      Ukupni procijenjeni trošak projekta koji financira EU iznosi 5 127 650 EUR.

         (1)  Ova oznaka ne dovodi u pitanje stajališta o statusu i u skladu je s Rezolucijom Vijeća sigurnosti Ujedinjenih naroda 1244 (1999) i mišljenjem Međunarodnog suda o proglašenju neovisnosti Kosova.

         (2)  Komponentu kontrole prijenosa oružja financira Ministarstvo vanjskih poslova Kraljevine Norveške, a provodi je SEESAC.

         (3)  U Hrvatskoj je sigurnost centralnog skladišta oružja Ministarstva unutarnjih poslova „MURAT” poboljšana postavljanjem video-nadzora; u Bosni i Hercegovini instalirana su 41 sigurnosna vrata i pojačana je sigurnost na četirima lokacijama za skladištenje SALW-a i streljiva Ministarstva obrane; u Crnoj Gori je sigurnost odlagališta streljiva Ministarstva obrane „TARAS” unaprijeđena u skladu s međunarodnim sigurnosnim standardima.

         (4)  Osmišljen je tečaj upravljanja zalihama i ukupno je 58 službenika na operativnoj razini iz ministarstava obrane, oružanih snaga i ministarstava unutarnjih poslova Bosne i Hercegovine, Hrvatske, BJRM-a, Crne Gore i Srbije pohađalo obuku iz upravljanja zalihama.


title: Odluka Vijeća (EU) 2015/765 od 7. svibnja 2015. o stajalištu koje treba donijeti u ime Europske unije u okviru Zajedničkog odbora osnovanog Sporazumom između Europske zajednice, s jedne strane, te vlade Danske i lokalne vlade Farskih otoka, s druge strane, u pogledu zamjene Protokola 3. uz taj Sporazum o definiciji pojma „proizvodi s podrijetlom” i načinima administrativne suradnje novim protokolom u kojem se u pogledu pravila o podrijetlu upućuje na Regionalnu konvenciju o pan-euro-mediteranskim povlaštenim pravilima podrijetla

text:
               13.5.2015

               HR

               Službeni list Europske unije

               L 120/46

         ODLUKA VIJEĆA (EU) 2015/765
   od 7. svibnja 2015.
   o stajalištu koje treba donijeti u ime Europske unije u okviru Zajedničkog odbora osnovanog Sporazumom između Europske zajednice, s jedne strane, te vlade Danske i lokalne vlade Farskih otoka, s druge strane, u pogledu zamjene Protokola 3. uz taj Sporazum o definiciji pojma „proizvodi s podrijetlom” i načinima administrativne suradnje novim protokolom u kojem se u pogledu pravila o podrijetlu upućuje na Regionalnu konvenciju o pan-euro-mediteranskim povlaštenim pravilima podrijetla
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Protokol 3. uz Sporazum između Europske zajednice, s jedne strane, te vlade Danske i lokalne vlade Farskih otoka, s druge strane (1) („Sporazum”), odnosi se na definiciju pojma „proizvodi s podrijetlom” i načine administrativne suradnje („Protokol 3.”).

               (2)

               Regionalnom konvencijom o pan-euro-mediteranskim povlaštenim pravilima podrijetla (2) („Konvencija”) predviđene su odredbe o podrijetlu robe kojom se trguje na temelju odgovarajućih sporazuma sklopljenih između ugovornih stranaka.

               (3)

               Unija i Kraljevina Danska u odnosu na Farske otoke potpisale su Konvenciju 15. lipnja 2011.

               (4)

               Unija i Kraljevina Danska u odnosu na Farske otoke položile su kod depozitara Konvencije svoje isprave o prihvatu 26. ožujka 2012. odnosno 9. rujna 2013. Stoga je Konvencija primjenom svojeg članka 10. stavka 3. stupila na snagu 1. svibnja 2012. za Uniju i 1. studenoga 2013. za Farske otoke.

               (5)

               Člankom 6. Konvencije predviđa se da svaka ugovorna stranka poduzima odgovarajuće mjere kako bi osigurala učinkovitu primjenu Konvencije. U tu svrhu Zajednički odbor osnovan Sporazumom trebao bi donijeti odluku kojom se Protokol 3. zamjenjuje novim protokolom u kojem se u pogledu pravila o podrijetlu upućuje na Konvenciju.

               (6)

               Stajalište Unije u okviru Zajedničkog odbora trebalo bi se stoga temeljiti na priloženom nacrtu Odluke,

         DONIJELO JE OVU ODLUKU:
   Članak 1.
   Stajalište koje treba donijeti u ime Europske unije u okviru Zajedničkog odbora osnovanog Sporazumom između Europske zajednice, s jedne strane, te vlade Danske i lokalne vlade Farskih otoka, s druge strane, u pogledu zamjene Protokola 3. uz taj Sporazum o definiciji pojma „proizvodi s podrijetlom” i načinima administrativne suradnje novim protokolom u kojem se u pogledu pravila o podrijetlu upućuje na Regionalnu konvenciju o pan-euro-mediteranskim povlaštenim pravilima podrijetla temelji se na nacrtu Odluke Zajedničkog odbora priloženom ovoj Odluci.
   Predstavnici Unije u Zajedničkom odboru mogu dogovoriti tehničke izmjene nacrta Odluke Zajedničkog odbora bez daljnje odluke Vijeća.
   Članak 2.
   Odluka Zajedničkog odbora objavljuje se u Službenom listu Europske unije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 7. svibnja 2015.

            Za Vijeće

            Predsjednik

         E. RINKĒVIČS

      (1)  SL L 53, 22.2.1997., str. 2.

      (2)  SL L 54, 26.2.2013., str. 4.

      NACRT
      ODLUKE br. … ZAJEDNIČKOG ODBORA EU/DANSKA – FARSKI OTOCI
      od
      o zamjeni Protokola 3. uz Sporazum između Europske zajednice, s jedne strane, te vlade Danske i lokalne vlade Farskih otoka, s druge strane, o definiciji pojma „proizvodi s podrijetlom” i načinima administrativne suradnje
      ZAJEDNIČKI ODBOR EU/DANSKA – FARSKI OTOCI,
      uzimajući u obzir Sporazum između Europske zajednice, s jedne strane, te vlade Danske i lokalne vlade Farskih otoka, s druge strane (1), a posebno njegov članak 11.,
      uzimajući u obzir Protokol 3. uz Sporazum između Europske zajednice, s jedne strane, te vlade Danske i lokalne vlade Farskih otoka, s druge strane, o definiciji pojma „proizvodi s podrijetlom” i načinima administrativne suradnje,
      budući da:

                  (1)

                  U članku 11. Sporazuma između Europske zajednice, s jedne strane, te vlade Danske i lokalne vlade Farskih otoka, s druge strane („Sporazum”), upućuje se na Protokol 3. uz Sporazum („Protokol 3.”) kojim se utvrđuju pravila o podrijetlu i predviđa kumulacija podrijetla između Europske unije, Farskih otoka i drugih ugovornih stranaka Regionalne konvencijom o pan-euro-mediteranskim povlaštenim pravilima podrijetla (2) („Konvencija”).

                  (2)

                  Člankom 39. Protokola 3. predviđa se da Zajednički odbor utvrđen člankom 31. Sporazuma može odlučiti izmijeniti odredbe ovog Protokola.

                  (3)

                  Konvencijom se nastoji protokole o pravilima o podrijetlu koji su trenutačno na snazi u zemljama pan-euro-mediteranskog područja zamijeniti jedinstvenim pravnim aktom.

                  (4)

                  Europska unija i Kraljevina Danska u odnosu na Farske otoke potpisale su Konvenciju 15. lipnja 2011.

                  (5)

                  Europska unija i Kraljevina Danska u odnosu na Farske otoke položile su kod depozitara Konvencije svoje isprave o prihvatu 26. ožujka 2012. odnosno 9. rujna 2013. Stoga je Konvencija primjenom svojeg članka 10. stavka 3. stupila na snagu 1. svibnja 2012. za Europsku uniju i 1. studenoga 2013. za Farske otoke.

                  (6)

                  Protokol 3. stoga bi trebalo zamijeniti novim protokolom u kojem se upućuje na Konvenciju,

            DONIO JE OVU ODLUKU:
      Članak 1.
      Protokol 3. uz Sporazum između Europske zajednice, s jedne strane, te vlade Danske i lokalne vlade Farskih otoka, s druge strane, o definiciji pojma „proizvodi s podrijetlom” i načinima administrativne suradnje zamjenjuje se tekstom iz Priloga ovoj Odluci.
      Članak 2.
      Ova Odluka stupa na snagu na dan donošenja.
      Primjenjuje se od …

         Sastavljeno u

               Za Zajednički odbor

               Predsjednik

         (1)  SL L 53, 22.2.1997., str. 2.

         (2)  SL L 54, 26.2.2013., str. 4.

         PRILOG

            Protokol 3.
            o definiciji pojma „proizvodi s podrijetlom” i načinima administrativne suradnje
            Članak 1.
            Primjenjiva pravila o podrijetlu
            1.   Za potrebe provedbe ovog Sporazuma primjenjuju se Dodatak I. i odgovarajuće odredbe Dodatka II. Regionalnoj konvenciji o pan-euro-mediteranskim povlaštenim pravilima podrijetla (1) („Konvencija”).
            2.   Sva upućivanja na „odgovarajući Sporazum” u Dodatku I. i u odgovarajućim odredbama Dodatka II. Konvenciji smatraju se upućivanjima na ovaj Sporazum.
            Članak 2.
            Rješavanje sporova
            1.   Sporovi do kojih dođe u vezi s postupcima provjere iz članka 32. Dodatka I. Konvenciji, a koji se ne mogu riješiti između carinskih tijela koja traže provjeru i carinskih tijela odgovornih za provedbu te provjere, podnose se na rješavanje Zajedničkom odboru.
            2.   U svim slučajevima rješavanje sporova između uvoznika i carinskih tijela zemlje uvoznice provodi se na temelju zakonodavstva te zemlje.
            Članak 3.
            Izmjene Protokola
            Zajednički odbor može odlučiti izmijeniti odredbe ovog Protokola.
            Članak 4.
            Povlačenje iz Konvencije
            1.   Ako Europska unija ili Kraljevina Danska u odnosu na Farske otoke depozitaru Konvencije dostave pisanu obavijest o svojoj namjeri da se povuku iz Konvencije, u skladu s njezinim člankom 9., Europska unija i Kraljevina Danska u odnosu na Farske otoke odmah započinju pregovore o pravilima o podrijetlu radi provedbe ovog Sporazuma.
            2.   Do stupanja na snagu novoutvrđenih pravila o podrijetlu na ovaj Sporazum i dalje se primjenjuju pravila o podrijetlu iz Dodatka I. i, prema potrebi, odgovarajuće odredbe Dodatka II. Konvenciji koji su primjenjivi u trenutku povlačenja. Međutim, od trenutka povlačenja smatra se da je pravilima o podrijetlu iz Dodatka I. i, prema potrebi, odgovarajućim odredbama Dodatka II. Konvenciji dopuštena dvostrana kumulacija samo između Europske unije i Farskih otoka.
            Članak 5.
            Prijelazne odredbe – kumulacija
            Neovisno o članku 16. stavku 5. i članku 21. stavku 3. Dodatka I. Konvenciji, ako kumulacija uključuje samo države EFTA-e, Farske otoke, Europsku uniju, Tursku i sudionike procesa stabilizacije i pridruživanja, dokaz podrijetla može biti potvrda o prometu robe EUR.1 ili izjava o podrijetlu.

            (1)  SL L 54, 26.2.2013., str. 4.


title: 2005/735/EZ: Odluka Vijeća od 20. rujna 2005. o sklapanju Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji

text:
               11/Sv. 111

               HR

               Službeni list Europske unije

               96

         32005D0735

               L 283/1

               SLUŽBENI LIST EUROPSKE UNIJE

         ODLUKA VIJEĆA
   od 20. rujna 2005.
   o sklapanju Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji
   (2005/735/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 310. u vezi s drugom rečenicom prvog podstavka članka 300. stavka 2. i drugim podstavkom članka 300. stavka 3.,
   uzimajući u obzir Akt o pristupanju iz 2003., a posebno njegov članak 6. stavak 2.,
   uzimajući u obzir prijedlog Komisije,
   uzimajući u obzir suglasnost Europskog parlamenta (1),
   budući da:

               (1)

               Protokol uz Euro-mediteranski sporazum o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, potpisan je u ime Europske zajednice i njezinih država članica 31. svibnja 2005.

               (2)

               Protokol bi trebalo odobriti,

         ODLUČILO JE:
   Jedini članak
   1. Protokol uz Euro-mediteranski sporazum o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji ovime se odobrava u ime Europske zajednice i njezinih država članica.
   2. Tekst Protokola priložen je ovoj Odluci (2).

      Sastavljeno u Bruxellesu 20. rujna 2005.

            Za Vijeće

            Predsjednik

         M. BECKETT

      (1)  Suglasnost donesena 6. rujna 2005. (još nije objavljeno u Službenom listu).

      (2)  SL L 283, 26.10.2005., str. 3.


title: Odluka Vijeća (EU, Euratom) 2016/296 od 29. veljače 2016. o zamjeni člana odbora predviđenog u članku 255. Ugovora o funkcioniranju Europske unije

text:
               2.3.2016

               HR

               Službeni list Europske unije

               L 55/14

         ODLUKA VIJEĆA (EU, Euratom) 2016/296
   od 29. veljače 2016.
   o zamjeni člana odbora predviđenog u članku 255. Ugovora o funkcioniranju Europske unije
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 255. drugi stavak,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a stavak 1.,
   uzimajući u obzir inicijativu predsjednika Suda od 27. siječnja 2016.,
   budući da:

               (1)

               Na temelju članka 255. prvog stavka Ugovora o funkcioniranju Europske unije, a prije nego što vlade država članica imenuju kandidate, osnovan je odbor zadužen za davanje mišljenja o prikladnosti kandidatâ za obnašanje dužnosti suca i nezavisnog odvjetnika Suda i Općeg suda („odbor”).

               (2)

               Odlukom 2014/76/EU (1) Vijeće je imenovalo sedam članova odbora za razdoblje od četiri godine koje završava 28. veljače 2018.

               (3)

               Dopisom od 27. siječnja 2016. predsjednik Suda obavijestio je predsjednika Vijeća da je g. Péter PACZOLAY odstupio od svoje dužnosti člana odbora s učinkom od 21. siječnja 2016.

               (4)

               Istim dopisom od 27. siječnja 2016. predsjednik Suda predložio je imenovanje g. Mirosława WYRZYKOWSKOG kao zamjenu za g. Pétera PACZOLAYA tijekom preostalog trajanja mandata u skladu s točkom 3. pravila rada odbora iz Priloga Odluci Vijeća 2010/124/EU (2),

         DONIJELO JE OVU ODLUKU:
   Članak 1.
   G. Mirosław WYRZYKOWSKI imenuje se članom odbora predviđenog u članku 255. Ugovora o funkcioniranju Europske unije za razdoblje koje završava 28. veljače 2018.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 29. veljače 2016.

            Za Vijeće

            Predsjednik

         H.G.J. KAMP

      (1)  Odluka Vijeća 2014/76/EU od 11. veljače 2014. o imenovanju članova odbora predviđenog u članku 255. Ugovora o funkcioniranju Europske unije (SL L 41, 12.2.2014., str. 18.).

      (2)  Odluka Vijeća 2010/124/EU od 25. veljače 2010. o pravilima rada odbora iz članka 255. Ugovora o funkcioniranju Europske unije (SL L 50, 27.2.2010., str. 18.).


title: 2004/926/EZ: Odluka Vijeća od 22. prosinca 2004. o provedbi dijelova schengenske pravne stečevine od strane Ujedinjene Kraljevine Velike Britanije i Sjeverne Irske

text:
               19/Sv. 008

               HR

               Službeni list Europske unije

               81

         32004D0926

               L 395/70

               SLUŽBENI LIST EUROPSKE UNIJE

               22.12.2004.

      ODLUKA VIJEĆA

   od 22. prosinca 2004.
   o provedbi dijelova schengenske pravne stečevine od strane Ujedinjene Kraljevine Velike Britanije i Sjeverne Irske
   (2004/926/EZ)
   VIJEĆE EUROPSKE UNIJE,
   uzimajući u obzir Odluku Vijeća 2000/365/EZ od 29. svibnja 2000. o zahtjevu Velike Britanije i Sjeverne Irske da sudjeluju u nekim odredbama schengenske pravne stečevine (1), a posebno njezin članak 6.,
   budući da:

               (1)

               Ujedinjena Kraljevina izrazila je namjeru da započne provoditi sljedeće dijelove schengenske pravne stečevine: pravosudna suradnja, suradnja u borbi protiv narkotika, članak 26. i članak 27. Schengenske konvencije i policijska suradnja.

               (2)

               Ujedinjena Kraljevina je izrazila spremnost da primjenjuje sve odredbe schengenske pravne stečevine navedene u članku 1. Odluke 2000/365/EZ, uz izuzetak onih odredaba koje se odnose na Schengenski informacijski sustav.

               (3)

               Ujedinjena Kraljevina nastavit će pripreme za provedbu važećih pravila Schengenskog informacijskog sustava i pravila o zaštiti podataka.

               (4)

               Poslan je upitnik Ujedinjenoj Kraljevini, čiji su odgovori uzeti na znanje te je poduzeta naknadna provjera i evaluacijski posjet Ujedinjenoj Kraljevini u skladu s postupcima koji se primjenjuju na području policijske suradnje.

               (5)

               Upitnik i posjet su pokazali da su zadovoljeni uvjeti koji se odnose na zakonodavstvo, razinu osoblja, osposobljavanje, infrastrukturu i materijalne izvore u vezi s primjenom schengenske pravne stečevine koja se odnosi na prethodno navedena područja.

               (6)

               Ujedinjena Kraljevina ispunjava preduvjete za provedbu schengenske pravne stečevine navedene u članku 1. točki (a) podtočki i., točki (b), točki (c) podtočki i., te točki (d) podtočki i. Odluke 2000/365/EZ, kojima se omogućuje da te i kasnije odredbe stupe na snagu za Ujedinjenu Kraljevinu.

               (7)

               Odlukom 2000/365/EZ, u njezinom članku 5. stavku 2., definira se koje se odredbe schengenske pravne stečevine primjenjuju na Gibraltar.

               (8)

               Vijeće Europske unije je s Republikom Islandom i Kraljevinom Norveškom sklopilo Sporazum o utvrđivanju prava i obveza između Irske i Ujedinjene Kraljevine Velike Britanije i Sjeverne Irske, s jedne strane, te Republike Islanda i Kraljevine Norveške, s druge strane, u područjima schengenske pravne stečevine koja se primjenjuju na te države (2). Na temelju članka 2. toga Sporazuma, o pripremi ove Odluke konzultiran je, u skladu s njegovim člankom 4., Mješoviti odbor koji je osnovan na temelju članka 3. Sporazuma sklopljenog između Vijeća Europske unije i Republike Islanda te Kraljevine Norveške o njihovom pridruživanju u provedbi, primjeni i proširenju schengenske pravne stečevine (3),

         ODLUČILO JE:
   Članak 1.
   Odredbe navedene u članku 1. točki (a) podtočki i., točki (b), točki (c) podtočki i. te točki (d) podtočki i. Odluke 2000/365/EZ, stupaju na snagu u Ujedinjenoj Kraljevini 1. siječnja 2005.
   Odredbe navedene u članku 5. stavku 2. Odluke 2000/365/EZ stupaju na snagu u Gibraltaru 1. siječnja 2005.
   Odredbe iz akata koji čine daljnju nadgradnju schengenske pravne stečevine, doneseni nakon donošenja Odluke 2000/365/EZ i navedeni u Prilogu I. ovoj Odluci, stupaju na snagu u Ujedinjenoj Kraljevini i Gibraltaru 1. siječnja 2005.
   Odredbe iz akata koji čine daljnju nadgradnju schengenske pravne stečevine, doneseni nakon donošenja Odluke 2000/365/EZ i navedeni u Prilogu II. ovoj Odluci, stupaju na snagu u Ujedinjenoj Kraljevini 1. siječnja 2005.
   Članak 2.
   Službena priopćenja i prosljeđivanje odluka između tijela Gibraltara, uključujući pravosudna tijela, i takvih tijela država članica Europske unije (osim Ujedinjene Kraljevine), za potrebe ove Odluke provode se u skladu s postupkom predviđenim u rješenjima sklopljenim između Španjolske i Ujedinjene Kraljevine 19. travnja 2000. i priopćenim državama članicama i institucijama Europske unije, o tijelima Gibraltara u sklopu instrumenata Europske unije i Europske zajednice te pripadajućih ugovora (vidjeti Prilog III. ovoj Odluci).
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 22. prosinca 2004.

            Za Vijeće

            Predsjednik

         C. VEERMAN

      (1)  SL L 131, 1.6.2000., str. 43.

      (2)  SL L 15, 20.1.2000., str. 2.

      (3)  SL L 176, 10.7.1999., str. 36.
   PRILOG I.
   Popis nadograđene schengenske pravne stečevine koja stupa na snagu za Ujedinjenu Kraljevinu Velike Britanije i Sjeverne Irske te za Gibraltar

               1.

               Akt Vijeća od 29. svibnja 2000. o donošenju Konvencije o uzajamnoj suradnji u kaznenim stvarima između država članica Europske unije (odredbe navedene u članku 2. stavku 1. Konvencije) (SL C 197, 12.7.2000., str. 1.). Konvencija će stupiti na snagu za Gibraltar čim se Europska konvencija o uzajamnoj suradnji u kaznenim stvarima proširi na Gibraltar.

               2.

               Direktiva Vijeća 2001/51/EZ od 28. lipnja 2001. o dopuni odredaba članka 26. Konvencije o primjeni Sporazuma iz Schengena od 14. lipnja 1985. (SL L 187, 10.7.2001., str. 45.)

               3.

               Akt Vijeća od 16. listopada 2001. o donošenju Protokola uz Konvenciju o uzajamnoj suradnji u kaznenim stvarima između država članica Europske unije (odredbe navedene u članku 15. Protokola) (SL C 326, 21.11.2001., str. 1.). Protokol će se primjenjivati na Gibraltar čim Europska konvencija o uzajamnoj suradnji u kaznenim stvarima stupi na snagu u Gibraltaru u skladu s člankom 26. te Konvencije.

               4.

               Okvirna odluka Vijeća 2002/946/PUP od 28. studenoga 2002. o jačanju kaznenopravnog okvira za sprečavanje potpomaganja neovlaštenog ulaska, tranzita ili boravka (SL L 328, 5.12.2002., str. 1.).

               5.

               Direktiva Vijeća 2002/90/EZ od 28. studenoga 2002. o definiranju olakšavanja neovlaštenog ulaska, tranzita i boravka (SL L 328, 5.12.2002., str. 17.).

               6.

               Uredba Vijeća (EZ) 377/2004 od 19. veljače 2004. o osnivanju mreže službenika za vezu za imigracijska pitanja (SL L 64, 2.3.2004., str. 1.).

               7.

               Direktiva Vijeća 2004/82/EZ od 29. travnja 2004. o uspostavi mreže časnika za vezu zaduženih za imigraciju (SL L 261, 6.8.2004., str. 24.).

         PRILOG II.
   Popis nadograđene schengenske pravne stečevine koja će se primjenjivati u Ujedinjenoj Kraljevini Velike Britanije i Sjeverne Irske:

               1.

               Odluka Vijeća 2000/586/PUP od 28. rujna 2000. o uspostavljanju postupka za izmjenu i dopunu članka 40. stavka 4. i stavka 5., članka 41. stavka 7. i članka 65. stavka 2. Konvencije o provedbi Schengenskog sporazuma od 14. lipnja 1985. o postupnom ukidanju provjera na zajedničkim granicama (SL L 248, 3.10.2000., str. 1.).

               2.

               Odluka Vijeća 2003/725/PUP od 2. listopada 2003. o izmjeni odredaba članka 40. stavka 1. i stavka 7. Konvencije o provedbi Schengenskog sporazuma od 14. lipnja 1985. o postupnom ukidanju provjera na zajedničkim granicama (SL L 260, 11.10.2003., str. 37.).

         ANEXA III

      COPY OF LETTER

               From

               :

               Mr. Javier SOLANA, Secretary General of the Council of the European Union

               Date

               :

               19 April 2000

               To

               :

               Permanent Representatives of the Member States and to other institutions of the European Union

               Subject

               :

               Gibraltar authorities in the context of E.U. and E.C. instruments and related treaties

         I hereby circulate a document which contains agreed arrangements relating to Gibraltar authorities in the context of EU and EC instruments and related treaties („the arrangements”), together with an exchange of correspondence between the Permanent Representatives of the United Kingdom and Spain, which, in accordance with paragraph 8 of the arrangements, are notified to the Permanent Representatives of the Member States and to the other institutions of the European Union for their information and for the purposes indicated in them.

      POSTBOXING ARRANGEMENTS

   Agreed Arrangements relating to Gibraltar Authorities in the Context of EU and EC Instruments and Related Treaties

               1.

               Taking account of the responsibility of the United Kingdom of Great Britain and Northern Ireland as the Member State responsible for Gibraltar, including its external relations, under the terms of Article 299.4 of the Treaty establishing the European Community, when in an instrument or treaty of the type specified in paragraph 5 a provision is included whereby a body, authority or service of one Member State of the European Union may communicate directly with those of another EU Member State or may take decisions with some effect in another EU Member State, such a provision will be implemented, in respect of a body, authority or service of Gibraltar (hereinafter referred to as „Gibraltar authorities”, in accordance with the procedure in paragraph 2, and in the cases specified therein, through the authority of the United Kingdom specified in paragraph 3. The obligations of an EU Member State under the relevant instrument or treaty remain those of the United Kingdom.

               2.

               In order to implement such a provision, formal communications and decisions to be notified which are taken by or addressed to the Gibraltar authorities will be conveyed by the authority specified in paragraph 3 under cover of a note in the form attached for illustrative purposes in Annex 1. The authority specified in paragraph 3 will also ensure an appropriate response to any related enquiries. Where decisions are to be directly enforced by a court or other enforcement authority in another EU Member State without such notification, the documents containing those decisions by the Gibraltar authority will be certified as authentic by the authority specified in paragraph 3. To this effect the Gibraltar authority will make the necessary request to the authority specified in paragraph 3. The certification will take the form of a note based in Annex 1.

               3.

               The authority of the United Kingdom mentioned in paragraphs 1 and 2 will be The United Kingdom Government/Gibraltar Liaison Unit for EU Affairs of the Foreign and Commonwealth Office based in London or any United Kingdom body based in London which the Government of the United Kingdom may decide to designate.

               4.

               The designation by the United Kingdom of a Gibraltar authority in application of any instrument or treaty specified in paragraph 5 that includes a provision such as that mentioned in paragraph 1 will also contain a reference to the authority specified in paragraph 3 in the terms of Annex 2.

               5.

               These arrangements will apply as between EU Member States to:

                           a)

                           Any present or future European Union or Community instrument or any present or future treaty concluded within the framework of the European Union or European Community;

                           b)

                           Any present or future treaty related to the European Union or European Community to which all or a number of EU Member States or all or a number of EU and EFTA/EEA states are the only signatories or contracting parties;

                           c)

                           The Council of Europe Conventions mentioned in the Convention of 19 June 1990 implementing the Schengen Agreement;

                           d)

                           The following treaties related to instruments of the European Union:

                                       —

                                       The convention on the Service Abroad of Judicial and Extrajudicial Documents in Civil or Commercial Matters done at the Hague on 15 November 1965.

                                       —

                                       The Convention on the Taking of Evidence Abroad in Civil or Commercial Matters done at the Hague on 18 March 1970

                                       —

                                       The Convention on the Civil Aspects of International Child Abduction done at the Hague on 25 October 1980 (when extended to Gibraltar).

                           e)

                           Other treaties to which both sides agree that these arrangements should apply. Where there is no such agreement, the two sides will nevertheless seek to avoid and to resolve any problems, which may arise.

                     In respect of the treaties specified in sub-paragraphs (a) and (b) these arrangements will also apply as between all the contracting parties to those treaties. Paragraphs 1 and 2 of these arrangements will be constructed accordingly.

               6.

               The spirit of these arrangements will be respected to resolve questions that may arise in the application of any provisions of the kind described in paragraph 1, bearing in mind the desire of both sides to avoid problems concerning the designation of Gibraltar authorities.

               7.

               These arrangements or any activity or measure taken for their implementation or as a result of them do not imply on the side of the Kingdom of Spain or on the side of the United Kingdom any change in their respective positions on the question of Gibraltar or on the limits of that territory.

               8.

               These arrangements will be notified to the EU institutions and Member States for their information and for the purposes indicated in them.

         Annex 1

      SPECIMEN NOTE FROM THE AUTHORITY SPECIFIED IN PARAGRAPH 3

   On behalf of the United Kingdom of Great Britain and Northern Ireland as the Member State responsible for Gibraltar, including its external relations, in accordance with Article 299 (4) of the Treaty establishing the European Community, I attach a certificate in respect of (the company), signed by the Commissioner of Insurance, the supervisory authority for Gibraltar.
   In accordance with the Article 14 of the Directive 88/375/EEC, as amended by Article 34 of Directive 92/49/EEC, the (name of company) has notified to the Commissioner of Insurance in Gibraltar its intention to provide services into (name of EU Member State). The process envisaged by Article 35 of Directive 92/49/EEC is that within one month of the notification the competent authorities of the home Member State shall communicate to the host Member State or Member State within the territory of which an undertaking intends to carry on business under the freedom to provide services:

               a)

               A certificate attesting that the undertaking has the minimum solvency margin calculated in accordance with Article 16 and 17 of Directive 73/239/EEC;

               b)

               The classes of insurance which the undertaking has been authorised to offer;

               c)

               The nature of the risks which the undertaking proposes to cover in the Member State of the provision of services.

         Annex 2

      FORMULA TO BE USED BY THE UNITED KINGDOM WHEN DESIGNATING A GIBRALTAR AUTHORITY

   In respect of the application of the (name of instrument) to Gibraltar, the United Kingdom, as the Member State responsible for Gibraltar, including its external relations, in a accordance with Article 299 (4) of the Treaty establishing the European Community, designates (name of Gibraltar authority) as the competent authority for the purposes of (relevant provision of the instrument). In accordance with arrangements notified in Council document xxx of 2000:

               1.1.

               One or more of the following alternatives will be used as appropriate

                           —

                           any formal communications required under the relevant provisions of (name of instrument) which come from or are addressed to (name of Gibraltar authority)

                           —

                           any decision taken by or addressed to (name of Gibraltar authority) which is to be notified under the relevant provisions of (name of instrument)

                     will be conveyed by (name of UK authority) under cover of a note. The (name of UK authority) will also ensure an appropriate response to any related enquiries.

      Where decisions are to be directly enforced by a court or other enforcement authority in another Member State without the need of a formal previous notification

   The documents containing such decisions of (name of Gibraltar authority) will be certified as authentic by the (name of UK authority). To this effect the (name of Gibraltar authority) will make the necessary request to the (name of UK authority). The certification will take the form of a note.